A Törvényszék végzése, 2025. február 13. – Reckitt Benckiser Finish kontra EUIPO (Egy tisztítókapszula ábrázolása)
(T-359/24. sz. ügy)1
(„Európai uniós védjegy – Európai uniós térbeli védjegy bejelentése – Egy tisztítókapszula formája – Feltétlen kizáró ok – Megkülönböztető képesség hiánya – Az (EU) 2017/1001 rendelet 7. cikke (1) bekezdésének b) pontja – Nyilvánvalóan minden jogi alapot nélkülöző kereset”)
Az eljárás nyelve: angol
Felek
Felperes: Reckitt Benckiser Finish BV (Amszterdam, Hollandia) (képviselő: J.-C. Rebling ügyvéd)
Alperes: az Európai Unió Szellemi Tulajdoni Hivatala (EUIPO) (képviselő: V. Ruzek meghatalmazott)
Tárgy
Az EUMSZ 263. cikken alapuló keresetével a felperes az Európai Unió Szellemi Tulajdoni Hivatala (EUIPO) negyedik fellebbezési tanácsa 2024. május 17-én hozott határozatának (R 2563/2023-4. sz. ügy) hatályon kívül helyezését kéri.
Rendelkező rész
A Törvényszék a keresetet elutasítja.
A felek maguk viselik saját költségeiket.
____________
1     HL C, C/2024/5121, 2024.8.26.